REPUBLIKA HRVATSKA

ŽUPANIJA ZAGREBAČKA

II. osnovna škola Vrbovec

Brdo bb

10340 Vrbovec

KLASA: 003-06/17-04/01

UR.BROJ: 238-32-27-17-30

Vrbovec, 29.12.2017.g.

**ZAKLJUČAK**

**s 8. sjednice Školskog odbora, šk. god. 2017./2018., održane dana 28.12.2017.g. s početkom u 11,15 sati.**

Prisutni: Ljiljana Škrinjar, Marko Belošević, Hrvoje Herček i Martina Petrak

Odsutni: Lidija Škaro, Mirela Gubijan i Valentina Kralj,

Ostali prisutni: Edina Operta, ravnateljica i Alan Vajda, tajnik škole.

D n e v n i r e d

1. Verifikacija zapisnika sa prethodne 5., 6. i 7. sjednice Školskog odbora
2. Davanje suglasnosti za zapošljavanje učiteljice razredne nastave na određeno vrijeme
3. Izvješće s razgovora s gradonačelnikom grada Vrbovca Denisom Kraljem vezano uz najam prostora za rad Glazbenog odjela II. osnovne škole Vrbovec
4. Razno

Predsjednica Školskog odbora Ljiljana Škrinjar pozdravila je sve prisutne članove Školskog odbora te utvrdila postojanje potrebnog kvoruma za donošenje pravovaljanih odluka, te je dala na glasovanje prethodno dostavljeni dnevni red 8. sjednice Školskog odbora, kojeg su svi prisutni članovi Školskog odbora jednoglasno prihvatili.

**1. Verifikacija zapisnika s 5,6 i 7. sjednice Školskog odbora**

Predsjednica Školskog odbora Ljiljana Škrinjar dala je na verifikaciju svim prisutnim članovima Školskog odbora zapisnike sa 5, 6 i 7. sjednice Školskog odbora.Obzirom da nije bilo primjedbi svi članovi Školskog odbora jednoglasno su verificirali zapisnike s navedenih sjednica Školskog odbora.

**2. Davanje suglasnosti za učiteljice razredne nastave na određeno vrijeme**

Obzirom da je proveden natječaj za radno mjesto učiteljice razredne nastave, na određeno vrijeme, zamjena za učiteljicu Anu Kitner koja koristi rodiljni dopust, ravnateljica predlaže Mariju Klanac za navedeno mjesto.

Obzirom na navedeno, predsjednica Školskog odbora Ljiljana Škrinjar dala je na glasovanje prijedlog ravnateljice da se s Marijom Klanac, učiteljicom razredne nastave sklopi ugovor o radu na određeno vrijeme po raspisanom natječaju, ***svi članovi Školskog odbora jednoglasno su prihvatili navedeni prijedlog.***

**3. Izvješće s razgovora s gradonačelnikom grada Vrbovca Denisom Kraljem vezano uz najam prostora za rad Glazbenog odjela II. osnovne škole Vrbovec**

Dana 27.12.2017. godine održan je razgovor s gradonačelnikom Denisom Kraljem vezano uz zahtjev za smanjenje troškova najma prostora i visine participiranja režijskih troškova vezano uz rad Glazbenog odjela II. osnovne škole Vrbovec, jer je u međuvremenu došlo do povećanja djelatnosti POU Vrbovec.

Ravnateljica Edina Operta, prof. i gosp. Hrvoje Herček izvijestili su Školski odbor da su predložili smanjenje najma na 5.000 kn s PDV-om mjesečno, te da nam se smanji i udio u režijskim troškovima s 70% na 50%. Također je g. Hrvoje Herček predložio da se iz navedenih troškova izuzme kino dvorana s pozornicom. Na kraju je ravnateljica Edina Operta, prof. izvijestila prisutne članove Školskog odbora da će se slijedeći sastanak s gradonačelnikom Grada Vrbovca održati u siječnju 2018. godine.

**4. Razno**

Pod točkom razno nije bilo pitanja od strane prisutnih članova Školskog odbora.

Završeno u 11,30 sati.

 Predsjednik Školskog odbora

 Ljiljana Škrinjar, prof.